СССР Совет халыҡ комиссариаты һәм ВКП(б) Үҙәк комитетының “Немец оккупанттарынан азат ителгән райондар-ҙа халыҡ хужалығын тергеҙеү буйынса кисектергеһеҙ саралар тураһында” уртаҡ ҡарарҙы ғәмәлгә ашырыу маҡсатында 1943 йылдың август һуңында ВКП(б)-ның Башҡортостан өлкә комитеты бюроһы ҡарары менән Ворошиловград өлкәһенә ярҙам күрһәтеү буйынса республика комитеты төҙөлә. Рәйесе итеп Сабир Ваһапов раҫлана. 1943 йылда ғына был өлкәнең колхоз-совхоздарын тергеҙеү өсөн республика 9 мең ат, 15 мең һыйыр малы, 15 мең һарыҡ һәм кәзә бүлә. Шулай уҡ башҡаларға ла ҙур ярҙам күр-һәтелә: Харьков, Сталинград, Курск, Смоленск, Воронеж, Ленинград, Калинин өлкәләренә 140 меңдән ашыу төрлө мал ебәрелә. 1943-1944 йылдарҙа халыҡ хужалығын тергеҙеүҙә ярҙам күрһәтеү маҡсатында был урындарға республиканан 152 меңдән ашыу кеше китә.